b'\n_START_ARTICLE_\nJuan Bernat\n_START_SECTION_\nValencia\n_START_PARAGRAPH_\nBeliau membuat debut untuk pasukan junior Valencia pada usia 17 tahun ketika beraksi di Tercera Divisi\xc3\xb3n dan membantu pasukannya untuk kembali ke Segunda Divisi\xc3\xb3n B. Beliau kemudian dibawa ke skuad senior pada pramusim 2011 dan beliau menjaringkan gol ketika menentang Sporting Clube de Portugal, Valencia menang 3-0 lalu beliau menandatangani kontrak profesional sehingga tahun 2015._NEWLINE_Bernat membuat debut untuk skuad senior di La Liga ketika menang 4-3 ke atas Racing de Santander pada 27 Ogos 2011. Bernat menjaringkan gol pertamanya untuk Valencia pada 28 November 2012 ketika menjaringkan gol terakhir untuk pasukannya menang 3-1 ke atas UE Llagostera pada perlawanan Piala Raja Sepanyol (Valencia menang 5-1 pada agregat). Beliau menjaringkan gol pertamanya di liga ketika bertemu Elche CF namun pasukannya tewas 1-2._NEWLINE_Dari tahun 2013, Bernat mula bermain di posisi pertahanan.\n_START_SECTION_\nBayern Munich\n_START_PARAGRAPH_\nPada 7 Julai 2014, Bernat menandatangani kontrak lima tahun bersama FC Bayern Munich. Beliau membuat debut liga pada 22 Ogos ketika menang 2-1 ke atas VfL Wolfsburg. Beliau menjaringkan gol pertamanya untuk Bayern ketika tewas 1-4 kepada Wolfsurg pada 30 Januari 2015.\n_START_SECTION_\nKerjaya antarabangsa\n_START_PARAGRAPH_\nPada 3 Oktober 2014, Bernat dipanggil oleh pengurus Vicente del Bosque untuk senarai 23 pemain ke kelayakan Euro menentang Slovakia dan Luxembourg. Beliau membuat debut pada 12 Oktober menentang Luxembourg dengan menggantikan Andr\xc3\xa9s Iniesta pada 20 minit terakhir dan menjaringkan gol terakhir Sepanyol, 4-0.'